open-index/open-wikipedia-markdown huggingface dataset:
Adolfo Domínguez SA

**Adolfo Domínguez** é unha empresa galega do sector téxtil con sede en Ourense propiedade do empresario Adolfo Domínguez Fernández.

## Historia
As orixes da empresa están nun pequeno obradoiro de xastrería en 1973. O crecemento da empresa iníciase nos anos 1980 co lema *"La arruga es bella"*. A marca adquiriu notoriedade grazas á serie de televisión Miami Vice. Nos anos 1990 a empresa medra con franquías e tendas propias. AD foi a primeira marca de roupa en comercializar unha colección de perfumes. En 1997 comeza a cotizar na bolsa de Madrid.

A empresa tiña en 2012 un total de  695 establecementos no mundo, 446 en España e 249 fóra.

## Notas
John Jellicoe

**John Rushworth Jellicoe**, nado o 5 de decembro de 1859 e finado 20 de novembro de 1935, foi un oficial británico da Royal Navy.

## Traxectoria
Loitou na Guerra anglo-exipcia de 1882 e no Levantamento dos bóxers e comandou a Grand Fleet na batalla de Xutlandia en maio de 1916, durante a primeira guerra mundial. O seu mando sobre a frota nesa batalla foi controvertido: non cometeu erros graves e a Hochseeflotte alemá retirouse a porto (nun momento no que unha derrota sería catastrófica para o Reino Unido), pero no momento foi decepcionante para o público británico que agardaba unha vitoria á mesma escala que a batalla de Trafalgar. Jellicoe posteriormente serviu como Primeiro Lord do Mar pero foi retirado a finais de 1917 como resultado da súa pesimista visión, declarando que non podía facerse nada para derrotar aos U-boats. Tamén serviu como Gobernador Xeral de Nova Zelandia a principios da década de 1920.
IRAS

**IRAS** (acrónimo de *Infrared Astronomical Satellite*) foi un observatorio espacial conxunto entre a NASA, os Países Baixos e o Reino Unido, lanzado o 26 de xaneiro de 1983 mediante un foguete Delta 3910 desde a Base Vandenberg da Forza Aérea.

## Características 
IRAS foi lanzado para facer un estudo completo do ceo no rango de lonxitudes de onda do infravermello entre os 8 e os 120 micrómetros. As observación de IRAS aumentaron nun 70% o catálogo de obxectos infravermellos coñecidos no ceo, chegando a detectar 350.000 fontes infravermellas.

IRAS levaba a bordo un telescopio de tipo Ritchey-Chretien refrixerado por helio a unha temperatura de 10 K e que contiña 62 detectores que en conxunto podían observar en bandas centradas en 12, 25, 60 e 100 micrómetros e cunha precisión na localización dos obxectos observados de 0,5 minutos de arco. Tamén levaba un espectrómetro de baixa resolución e un fotómetro para as lonxitudes de onda de 60 e 100 micrómetros.

IRAS deixou de funcionar o 21 de novembro de 1983.

Os seus datos fixeron posible a descuberta de Faetón.

## Notas 
## Véxase tamén 
### Ligazóns externas 
* Páxina do IRAS no CALTECH
ISO (observatorio espacial)

**ISO** (acrónimo de *Infrared Space Observatory*) foi un observatorio espacial da Axencia Espacial Europea lanzado o 17 de novembro de 1995 mediante un foguete Ariane 44P desde o Centro Espacial de Kourou, na Güiana Francesa.

## Características 
ISO foi lanzado para facer observacións astronómicas no infravermello cunha sensibilidade mil veces superior ó do observatorio espacial IRAS grazas á súa capacidade de permanecer observando un mesmo obxecto durante horas. Entre as observacións de interese contábanse as ondas de densidade no medio interestelar e a súa contribución á formación estelar e o estudo dos planetas xigantes, os asteroides e os cometas do sistema solar.

O telescopio de ISO era de tipo Ritchey-Chretien, cunha apertura de 60&nbsp;cm e un campo de visión de 20 minutos de arco, cunha precisión no apuntado de 5 segundos de arco. Podía observar no rango de lonxitudes de onda entre 2 e 120 micrómetros e os instrumentos estaban refrixerados ata os 1,9 K mediante helio e hidróxeno líquidos. Cada órbita proporcionaba unhas dez horas de observación. Os datos transmitíanse a 44 kbps.

ISO foi inxectado nunha órbita inicial de 70.998&nbsp;km de apoxeo e 990&nbsp;km de perixeo, cunha inclinación orbital de 5,2 graos e un período de 1440 minutos. O helio e hidróxeno refrixerantes esgotáronse o 8 de abril de 1998, tras do cal algúns instrumentos seguiron observando durante unhas 150 horas ata que a temperatura subiu demasiado. Durante o mes posterior ISO foi usado para facer probas dalgúns dos seus elementos fora do rango normal de condicións de uso e máis tarde baixouse o seu perihelio para asegurarse de que acabará reentrando na atmosfera entre 20 e 30 anos a partir da data en que deixou de funcionar. ISO foi apagado definitivamente o 16 de maio de 1998.

## Instrumentos 
ISO levaba os seguintes instrumentos a bordo:

* Cámara infravermella (ISOCAM): cámara de alta resolución con dous detectores para lonxitudes de onda entre 2,5 e 17 micrómetros.
* Fotopolarímetro (ISOPHOT): deseñado para medir a cantidade de radiación infravermella emitida polos obxectos astronómicos entre 2,4 e 240 micrómetros.
* Espectrómetro de onda curta (SWS): espectrómetro para o intervalo entre 2,4 e 45 micrómetros para obter información sobre a composición química, densidade e temperatura.
* Espectrómetro de onda longa (LWS): espectrómetro para o intervalo entre 45 e 196,8 micrómetros para obter información sobre a composición química, densidade e temperatura de obxectos moito máis fríos que os que podía observar o SWS, como nubes de po frías interestelares.

## Notas 
## Véxase tamén 
### Ligazóns externas 
* Páxina do ISO na ESA
Niño y Pistola

**Niño y Pistola** é unha banda galega de folk rock, creada en 2004 en Baiona. Está formada por Manuel H. Portolés (voz e guitarra), Enrique Esmerode (batería), Raúl Diz (guitarra e coros), Ramón Martín (teclados) Arcadio G. Nóvoa (guitarra acústica) e Álvaro A. Rivera (baixo).

## Traxectoria 
A formación inicial estaba composta por Manuel H. Portolés (voz e guitarra), Enrique Esmerode (batería), Ramón Martín (guitarra e coros) e Álvaro A. Rivera (baixo). Logo de autoeditaren dúas de maquetas, en 2006 o selo catalán Mulberry Records sacou á luz o seu primeiro longa duración, *Como un maldito guisante*, gravado nos Estudios Abrigueiro por Arturo Vaquero. Pouco despois o grupo pasou a ser representado por Ernie Producciones, a oficina de *management* de Josiño Carballo. Nese mesmo ano Niño y Pistola formou parte do disco tributo a Andrés do Barro, *Manifesto Dobarrista*, para o que gravaron unha versión da canción "O Tren".

En 2008 ficharon por Astro Discos e editaron o seu segundo traballo, *Culebra*, de novo gravado nos Estudios Abrigueiro baixo a supervisión de Arturo Vaquero. Raúl Diz substituíu na guitarra a Ramón Martín, e en 2010 a banda gravou o seu terceiro disco, *As Arthur and th Writers*, no estudo Casa de Tolos por Segundo Grandío (ex Siniestro Total); e coa colaboración de Charlie Bautista (Tulsa, Amigos Imaginarios, Jero Romero), ós teclados. Editado por Ernie Records, o selo creado pola súa oficina de *management*, este disco supuxo un cambio de son para Niño y Pistola, pasando dun rexistro completamente acústico e británico a un eléctrico e máis estadounidense. O álbum tamén supuxo un paso adiante na súa carreira: a súa xira levounos a festivais como o Sonorama, o Primavera Sound ou a Radio Encendida de Radio 3.

En 2013 Ramón Martín regresou á banda, tocando os teclados, e entrou Arcadio G. Nóvoa na guitarra acústica. Nese ano editaron o seu cuarto disco, *There’s a Man with a Gun Over There*, gravado nos Estudios A Ponte por Tomás Ageitos e editado polo selo galego Ernie Records. Trátase dun disco conceptual vinculado directamente á crise actual do sistema. Conta coas colaboracións de Charlie Bautista nos teclados e Álvaro Lamas (Los Limones na *pedal steel guitar*.

## Influencias 
Nos seus comezos o son de Niño y Pistola baseábase nas guitarras acústicas chegando ser moi similar ó son de Violent Femmes ou de Arizona Baby. O seu estilo era pop de corte eminentemente británico. As súas influencias máis evidentes eran bandas clásicas como The Beatles ou The Kinks.

A partir do seu terceiro disco o son da banda electrificou e achegou máis a un estilo folk-rock americano de corte clásico, tomando como principais influencias o son das bandas da costa oeste dos Estados Unidos como Crosby, Stills, Nash and Young, The Band o The Byrds.

## Discografía 
* *Como un maldito guisante* (Mulberry Records, 2006)
* *Culebra* (Astro Discos, 2008)
* *As Arthur And the Writers* (Ernie Producciones, 2010)
* ''There's a Man with a Gun Over There'' (Ernie Producciones, 2013)

## Véxase tamén 
### Ligazóns externas 
* Web oficial.
Monte Enxameado

O **monte Enxameado** de 602 metros é o punto máis alto no concello de Curtis. Fai de fronteira e límite entre os concellos de Curtis, Vilasantar e Sobrado ―parroquias de Curtis, San Vicenzo de Curtis e A Ciadella― e nel nace o río Cabalar.

No alto hai un vértice xeodésico e dúas antenas de telefonía móbil. Accédese pola estrada DP-3201, Curtis-Santaia.

## Patrimonio
En 1980 foron localizadas dúas mámoas no monte Enxameado. Unha a 20 metros do cumio e a outra a 250 metros.

## Galería de imaxes 
## Notas
## Véxase tamén
### Bibliografía
* Felipe Criado Boado. Catalogación de mámoas en los municipios de Curtis, Sobrado y tierras adyacentes. Separata de Brigantium, boletín do Museo Arqueolóxico e Histórico da Coruña. 1980. 40 páxinas.

### Ligazóns externas
*Recensión vértice xeodésico O Enxameado. Ministerio de Fomento (en PDF)
Giro de Italia 2013

A **edición 2013 do Giro de Italia** foi a número 96. Disputouse entre o 4 e o 26 de maio de 2013 sobre 3.405 km. A carreira partiu de Nápoles e rematou en Brescia, pasando por Francia en dúas das etapas de montaña.

Entre os corredores participantes cabe salientar a Bradley Wiggins (vixente gañador do Tour), Ryder Hesjedal (vixente gañador do Giro), Vincenzo Nibali, Cadel Evans, Samuel Sánchez, Michele Scarponi, Stefano Garzelli, Robert Gesink, Juanjo Cobo e Mark Cavendish.

O gañador final da carreira foi o italiano Vincenzo Nibali.

## Etapas 
## Clasificación Xeral 
## Notas 
## Véxase tamén 
### Ligazóns externas 
* Información oficial do Giro de Italia na Gazzetta
Gran Premio de Francia de 1971

O **Gran Premio de Francia** de fórmula 1 de  celebrouse no Circuíto Paul Ricard o 4 de xullo de 1971. Foi a quinta proba da tempada de Fórmula Un de .

## Informe Carreira 
A carreira levouse a cabo por primeira vez no novo circuíto de Paul Ricard nas montañas das aforas de Marsella. Jackie Stewart gañou a pole position seguido de Clay Regazzoni, Jacky Ickx e Graham Hill. Stewart distanciouse de Regazzoni, Pedro Rodríguez e Jean-Pierre Beltoise, mentres que Ickx foi golpeado na primeira chicane e descolgouse. Stewart lideraba por diante, establecendo a volta rápida na volta 2 e sacando unha vantaxe de 10 segundos na volta 7. O seu único rival real Regazzoni, patinou nunha mancha de aceite e golpeou na varanda, rompendo unha roda na volta 20. Na volta 28 Rodríguez retirouse cunha bobina defectuosa, deixando ós Tyrrells nunha formación 1-2, con François Cevert demostrando a súa valía na súa terra natal. Hill deixou a quinta posición cun tubo de aceite roto, tras tocar previamente a varanda mentres evitaba a Regazzoni.

Isto deixou a Jo Siffert no terceiro lugar, mantendo a raia a Emerson Fittipaldi, quen se atopaba dorido e vendado logo dun accidente de tráfico. Malia iso, o brasileiro tomou a terceira posición na volta 39. Siffert retomou a posición brevemente, pero Fittipaldi mantívose para o podio final por diante do suízo. Chris Amon quedou quinto nunha actuación pouco convincente do equipo de casa Matra, loitou con Tim Schenken ata que se lle acabou o combustible a 6 voltas do final.

Foi un éxito 1-2 para os Tyrrells nun circuíto complicado, o motor Ford proporcionou potencia extra pola longa recta Mistral.

Esta ía ser a última carreira de Fórmula Un de Pedro Rodríguez. Morreu unha semana despois, mentres conducía un Ferrari 512 privado nunha carreira en Norisring en Alemaña.

## Clasificación 
* Derradeira carreira: Pedro Rodríguez

## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Véxase tamén 
### Ligazóns externas 
*
Jesús Vázquez

O nome de **Jesús Vázquez** pode referirse a:

***Jesús Vázquez Gayoso**, avogado e político galego (1909-1970).
***Jesús Vázquez Pérez**, político galego (1919-2008).
***Jesús Vázquez Pardo**, escultor galego, máis coñecido como **Xuxo Vázquez** (n. 1948).
***Jesús Vázquez Almuíña**, político galego (n. 1962).
***Jesús Vázquez Martínez**, modelo e presentador galego (n. 1965).
***Antonio Jesús Vázquez Muñoz**, futbolista español (n. 1980).

## Véxase tamén
### Outros artigos
***Xesús Vázquez Pérez**, pintor galego (n. 1946).
***Xesús Vázquez Abad**, político galego (n. 1967).
Acrónimo recursivo

Un **acrónimo recursivo** ou **acrónimo recorrente** é aquel que, a diferenza dos acrónimos comúns, non parece explicar de todo o seu significado completo. Mantén a estrutura dos acrónimos comúns en relación a que os seus nomes nacen como resultado da particular abreviatura dunha frase, da que se seleccionan só as iniciais dalgunhas palabras clave. Porén, nun acrónimo recursivo unha das súas letras representa ao propio acrónimo. É unha práctica frecuente no nomeamento de proxectos de software de código aberto; debido a súa filosofía podería deberse simplemente a un xogo de palabras usada de forma caprichosa por quen nomea aos seus proxectos.

Ao igual que unha marca, un acrónimo non é unha palabra en si polo que o seu significado depende de quen o utilicen e en común acordo entre os usuarios; non existir normas que establezan os criterios ao momento de crear un acrónimo polo tanto non existe impedimentos para que o creador do acrónimo decida darlle un significado que o converta en «acrónimo recursivo».

## Exemplos de acrónimos recursivos 
O exemplo máis coñecido de acrónimo recursivo é GNU, que significa ''«GNU's Not Unix»*, ‘GNU non é Unix’. Como se pode apreciar, a *G* é a sigla recorrente, pois fai referencia ao mesmo acrónimo.

Outros exemplos:
* Lame que significa *«Lame, Ain't an MP3 Encoder»*.
* XNA, A Ferramenta para desenvolvemento de videoxogos de Microsoft, significa *«XNA (is) Not Acronimed»*.
* Wine significa *«Wine is not (an) emulator»*.
* PNG orixinalmente significaba *«PNG's Not GIF»*, aínda que agora é *«Portable Network Graphics»*.
* JOE, O editor de texto en liña de ordes, significa *«Joe's Own Editor»*.
* Pine, que significa *«Pine Is Not Elm»* (ambos, Pine e Elm, son clientes de correo electrónico en modo texto para contornas UNIX).
* Nagios, que significa *«Nagios Ain't Gonna Insist On Sainthood»*.

Nalgúns casos pasouse dun acrónimo regular a outro recursivo. É o caso de:

* RPM, que pasou de significar *«RedHat Package Manager»* a *«RPM Package Manager»*.
* PHP, que pasó de significar *«Personal Home Page»* a *«PHP Hypertext Preprocessor»*.

Un caso máis complexo é o de Hurd, formado por un par de acrónimos mutuamente recursivos:

* Hurd: *«Hird of Unix-Replacing Daemons»*, sendo «Hird» o acrónimo de *«Hurd of Interfaces Representing Depth»*.

Tamén existe o caso de acrónimos recursivos *non oficiais*, como é
o caso do motor de busca de Microsoft, Bing, do que a crenza popular di que son as siglas de *«Bing Is Not Google»*.

Outro caso singular é o de UIRA que significa *«UIRA isn't (a) recursive acronym»'' (UIRA non é un acrónimo recursivo), que é unha afirmación falsa.

## Notas 
## Véxase tamén 
### Outros artigos 
* Acrónimo
Heidi (anime)

é unha serie de anime xaponesa do xénero Kodomo estreada o 6 de xaneiro do 1974, inspirada no libro homónimo da escritora suíza Johanna Spyri. A serie foi producida pola xaponesa Zuiyo Eizo, que logo pasaría a ser Nippon Animation, e a cadea alemá Zweites Deutsches Fernsehen (ZDF).

A serie de 52 episodios, tamén conta coa dobraxe en galego levada a cabo pola TVG. Estreouse remasterizada a través da plataforma dixital do Xabarín o 14 de febreiro de 2025.

## Sinopse 
Heidi é unha meniña de cinco anos de idade, orfa de pai e nai, é levada pola súa tía Dete ás montañas suízas a vivir co seu avó unha vez que esta cre que xa cumpriu co seu deber. Ó principio, o "Vello do Alpes", como é coñecido nas aldeas veciñas, non está moi polo labor de ter que coidar da nena. Porén, a inefable tenrura e alegría da súa neta, fai que ós poucos vaia mudando de carácter, non só con ela senón que tamñén co resto da veciñanza.

Heidi descubriu unha encantadora vida nas montañas e non desexa liscar. Axiña fai amizade cun pastorciño chamado Pedro, e xuntos toman agradables paseos nas montañas coas cabras. Heidi rapidamente gaña o cariño de todos, mesmo da avoa de Pedro, unha anciá débil e cega. Desgraciadamente, unha gran tristura aféctaos a todos o día en que Dete retorna para levar a Heidi canda ela, xa que asegura ter atppado un bo traballo na cidade de Frankfurt (Alemaña) e alá Heidi servirá como compañeira para Clara Sesemann, a filla do señor Sesemann. Na cidade, Heidi descobre que Clara está enferma e non pode camiñar, dependendo dunha cadeira de rodas para se poder mover, alén diso, decatarase que é unha nena de moi bo corazón, pronto farán unha grande amizade. Neste novo fogar Heidi terá que soportar á estrita Señorita Rottenmeier, con quen nunca logrará levarse ben. Cando Heidi volte por fin onda seu avó e os seus amigos nas montañas dos Alpes, recibirá a visita de Clara e maila súa avoa, e aló, nas montañas, realizarase un milagre que será unha grande alegría para todos.

## Lista de episodios 
## Notas 
## Véxase tamén 
### Ligazóns externas 
* =TOP=トップページ of アルプスの少女ハイジ公式ホームページ Páxina oficial .
* 
* Anime News Network - Alps no Shōjo Heidi (TV) Perfil da serie en animenewsnetwork.com .
Candies

**Candies** foi un grupo de música xaponés, activo entre 1973 e 1978, formado por Ran Ito (Ran), Yoshiko Tanaka (Sue) e Miki Fujimura (Miki). A pesar da súa gran popularidade entre a xuventude xaponesa, Candies anunciou a súa disolución en 1977. O seu último concerto foi noticia no Xapón por ser retransmitido por televisión, cun 32% de audiencia. Tras a disolución, Sue e Ran convertéronse en actrices. En 2011, Sue faleceu de cancro.

## Discografía 
### Sinxelos 
Vocalista: **Sue** (1,2,3,4) **Ran** (5,6,7,8,9,10,11,12,13,14,15,17,18) **Miki** (16)

### Vídeo 
## Notas 
## Véxase tamén 
### Ligazóns externas 
* Páxina oficial .
* Discografía .
Asier Zengotitabengoa

**Asier Zengotitabengoa García**, nado o 20 de abril de 1988 en Vitoria, Euscadi, é un xogador profesional de baloncesto español que xoga para o Lille Métropole da LNB Pro B. Cunha estatura de 2,01 metros xoga na posición de ala.

## Traxectoria 
### Clubs 
* Santurtzi CB (2005−2007)
* CB Bilbao Berri (2007−2008)
* CB Peñas Huesca (2008−2011)
* Cáceres Ciudad del Baloncesto (2011−2012)
* CB Canarias (2011−2012)
* Club Básquet Coruña (2012−2013)
* BC Andorra (2013−2015)
* CB Tizona (2015)
* Club Melilla Baloncesto (2015−2016)
* Palma Air Europa (2016−2017)
* BC Gries Oberhoffen (2017−2021)
* Lille Métropole (2021−presente)

## Véxase tamén 
### Ligazóns externas 
* Perfil na web oficial da FEB
Manolo Sanchís

**Manuel Sanchís Hontiyuelo**, coñecido como **Manolo Sanchís**, nado en Madrid o 23 de maio de 1965, é un exfutbolista español. Xogaba de defensa e foi internacional coa selección española.

## Palmarés 
;Real Madrid
* Copa da UEFA (2): 1984–85, 1985–86
* Copa da Liga (1): 1985
* Liga de España (8): 1985–86, 1986–87, 1987–88, 1988–89, 1989–90, 1994–95, 1996–97, 2000–01
* Supercopa de España (5): 1988, 1989, 1990, 1993, 1997
* Copa do Rei (2): 1988–89, 1992–93
* Copa Iberoamericana (1): 1994
* UEFA Champions League (2): 1997–98, 1999–00
* Copa Intercontinental (1): 1998
* Supercopa de Europa (1): 2000

## Véxase tamén 
### Ligazóns externas 
* Datos do xoagdor en bdfutbol.com 
* Datos do xogador en futbol.sportec.es
HMS Galatea (1914)

O '*HMS *Galatea'''* foi un cruceiro lixeiro da clase *Arethusa* pertencente á Royal Navy británica. Foi botado o día 14 de maio de 1914 nos estaleiros William Beardmore and Company.

Foi asignado como líder do 2 escuadrón de destrutores da Harwich Force, protexendo as aproximacións do leste da canle da Mancha. O 4 de maio de 1916 tomou parte do derrubamento do cepelín *L 7*. Na batalla de Xutlandia foi o buque insignia do 1º escuadrón de cruceiros lixeiros baixo o mando do comodoro E.S. Alexander-Sinclair. Foi o primeiro barco en informar da presenza de buques alemáns, iniciando a batalla. O *Galatea* foi tamén o primeiro en recibir un impacto no enfrontamento, por un disparo realizado dende o cruceiro lixeiro SMS *Elbing* que non produciu ningún estoupido.

O *Galatea* foi parte da pantalla de barcos organizada ao redor da forza de cruceiros de batalla baixo o mando do almirante Beatty. Foi enviado na compañía do seu irmáns HMS *Phaeton* para investigar a un barco mercante parado, o danés *N J Fiord*. Ao mesmo tempo, dous destrutores, os *B-109* e *B-110'' dos grupos alemáns de exploración baixo o mando do almirante Franz von Hipper, foron enviados a investigar o barco. As dúas pequenas frotas eran conscientes de que estaban a menos de 80 quilómetros de distancia.

Foi vendido para a desmontaxe o 25 de outubro de 1921. O monte Galatea en Alberta, Canadá, foi chamado así polo barco.
Manuel Neuer

**Manuel Neuer**, nado en Gelsenkirchen (Renania do Norte-Westfalia, Alemaña do Oeste) o 27 de marzo de 1986, é un futbolista alemán. Xoga de porteiro e o seu equipo actual é o FC Bayern München.

## Véxase tamén 
### Ligazóns externas 
* Páxina oficial 
* Datos do xogador en fussballdaten.de 
* Datos do xogador en fcbayern.de
Francisco Marhuenda

**Francisco Marhuenda García**, nado en Barcelona o 12 de xaneiro de 1961, é un avogado español, actual director do diario *La Razón*.

## Biografía
Francisco Marhuenda é Doutor en Dereito e licenciado en Periodismo, adicándose tamén á vida política.

En febreiro de 2008 foi nomeado director de *La Razón* por acordo do Consello de Administración. Tamén é persoal docente na Universidade Rei Xoán Carlos de Madrid.

### Periodista
Traballou no *ABC*, ademais de colaborar en *Economist & Jurist* e *El noticiero universal*. Tras un período traballando no Goberno, volveu exercer como xornalista e incorporouse en 2001 a *La Razón* como subdirector en Cataluña. En febreiro de 2008, sete anos máis tarde, foi elixido Director do periódico, substituíndo a José Alejandro Vara.

É colaborador en diferentes programas de radio e televisión, como *Julia en la Onda* (Onda Cero, 2010-2011), *La linterna* (Cadena COPE, desde 2010), *La Mañana* (Cadena COPE, desde 2010), *El món a Rac 1* (Rac 1 ), *59 segundos* (TVE, 2008-2012), *Los desayunos de TVE* (desde 2009), *El debate de La 1* (TVE), *Espejo Público* (Antena 3) ou *Al rojo vivo* (laSexta, desde 2012).

O 1 de febreiro de 2013, a raíz da publicación dun comentario editorial seu, exculpatorio do Presidente do Goberno sobre o "Caso Bárcenas" no xornal que dirixe, "La Razón" (http://www.larazon.es/detalle_opinion/noticias/919610/opinion+columnistas/causa-general-contra-el-pp ), suscitou unha enorme polémica, ao considerar moitas das opinións posteriores, que o seu artigo carecía de falta de obxectividade.

### Profesor universitario
Desde 1993 exerce como profesor en distintas universidades españolas. Foi profesor de Comunicación e Dereito da Información na Universitat Abat Oliva e profesor de Dereito Constitucional na Universidade Autónoma de Barcelona. En outubro de 2018 foi nomeado profesor titular na Universidade Rei Xoán Carlos.

### Política
Nos anos 1970 formou parte do Comité Executivo das Xuventudes de UCD. En 1995 afiliouse ao Partido Popular e resultou elixido deputado deste partido no Parlamento de Cataluña o 19 de novembro dese mesmo ano. O 10 de maio de 1996, cando o PP gañou as eleccións xerais, o Consello de Ministros nomeouno Director do gabinete do ministro de Administracións Públicas, baixo as ordes do que, anos despois, sería presidente do Goberno, Mariano Rajoy. Continuou no mesmo cargo xunto a Rajoy cando este, en 1999, foi nomeado Ministro de Educación e Cultura. Cando Rajoy era Ministro da Presidencia, Marhuenda foi nomeado, o 5 de maio de 2000, Director Xeral de Relacións coas Cortes en dito Departamento. Exerceu o cargo durante algo menos dun ano.

## Premios 
* Antena de Ouro (2007)

## Notas
Dmytro Chygrynskiy

**Dmytro Anatoliyovych Chygrynsky**, nado en Iziaslav (RSS de Ucraína) o 7 de novembro de 1986, é un futbolista ucraíno. Xoga de defensa e o seu equipo actual é o FC Shakhtar Donetsk.

## Véxase tamén 
### Ligazóns externas 
* Datos do xogador en fcbarcelona.com 
* Datos do xogador en national-football-teams.com 
* Datos do xogador en voteplayers.com
Ergonomía

miniatura|240px|Exemplo de deseño dos equipamentos e o local de traballo para adecualo ó usuario.
A **ergonomía** é unha disciplina tecnolóxica que se encarga de aplicar o coñecemento científico sobre o ser humano para deseñar obxectos, sistemas e contornas de uso humano. Trátase dun campo multidisciplinar que incorpora achegas da psicoloxía, da enxeñaría, da biomecánica, do deseño industrial, do deseño gráfico, da estatística e da antropometría. Tamén se coñece popularmente como a forma na que as empresas deseñan tarefas e áreas de traballo para maximizar a eficiencia e a produtividade dos seus empregados. 

## Véxase tamén 
### Ligazóns externas 
*International Ergonomics Association (IEA)
Vilaverde, Roo, Noia

**Vilaverde** é un lugar da parroquia de Roo no concello coruñés de Noia, na comarca de Noia. Segundo o padrón municipal (INE 2020) ten 35 habitantes (17 homes e 18 mulleres).

## Lugares e parroquias 
### Lugares de Roo 
### Parroquias de Noia
Celje Pivovarna Lasko

O **RK Celje Pivovarna Laško** é un club de balonmán da cidade eslovena de Celje, fundado en 1947, e coñecido polos seus éxitos en competicións europeas. O equipo xoga os seus encontros como local no Zlatorog Arena con capacidade para 6000 seareiros. As cores principais do club son o amarelo (camisola) e o verde (pantalóns).

Na liga eslovena domina con autoridade o palmarés, con 17 títulos de liga en 21 edicións. Os seus principais rivais na competición local son o RK Cimos Koper e o RK Gorenje Velenje. Na máxima competición continental é habitual que chegue ás fases finais, meténdose en 7 ocasións entre os 4 mellores equipos, e acadando o título de campión de Europa en 2004, batendo na final ó conxunto alemán do SG Flensburg.

Xogadores tan salientables como Dragan Škrbić, Uroš Zorman, Eduard Kokscharow, Siarhei Rutenka, Dejan Perić, Petar Metličić ou Renato Vugrinec teñen defendido as cores deste club.

## Palmarés 
### Competicións nacionais 
* Liga eslovena de balonmán **(17)**:
:: 1992, 1993, 1994, 1995, 1996, 1997, 1998, 1999, 2000, 2001, 2003, 2004, 2005, 2006, 2007, 2008, 2010
* Copa eslovena de balonmán **(16)**:
:: 1992, 1993, 1994, 1995, 1996, 1997, 1998, 1999, 2000, 2001, 2004, 2006, 2007, 2010, 2012, 2013

### Competicións europeas 
* Liga de Campións da EHF **(1)**:
:: 2004
* Supercopa da EHF **(1)**:
:: 2004

## Véxase tamén 
### Ligazóns externas 
* Páxina web oficial do RK Celje *(en esloveno)*
Tadanobu Asano

, nado en Iocoama o 7 de novembro de 1973, máis coñecido polo nome artístico , é un actor xaponés.

## Filmografía 
## Véxase tamén 
### Ligazóns externas 
*Páxina web oficial 
*
Pedro de Betancur

**Pedro de San José Betancur**, nado en Vilaflor de Chasna, Tenerife, o 21 de marzo de 1626 e finado en Antigua Guatemala, Guatemala, o 25 de abril de 1667, coñecido como **Santo Hermano Pedro**, foi un monxe franciscano e misioneiro español, fundador da Orde dos Betlemitas.

## Traxectoria 
Naceu en Vilaflor, no sur da illa de Tenerife, no seo dunha familia de campesiños. Segundo as crónicas, mostrou desde pequeno unha profunda relixiosidade.

Con 23 anos marchou a Guatemala como misioneiro. Alá fundou hospitais e centros de saúde para os sen teito, espallando a súa caridade por toda América Central.
esquerda|miniatura|Tumba do santo en Guatemala.
Foi fundador do primeiro hospital convalecente e da primeira escola popular para nenos e adultos na que, no marco da América hispana do século XVII, non houbo aceptación de persoas por raza ou sexo: os nenos poderían participar igualmente e mozas, brancos, indíxenas, negros e mestizos. Foi tamén o iniciador dun movemento hospitalario para estranxeiros, sacerdotes e estudantes.

Describiuse como unha personalidade dotada, con gran facilidade para comunicarse con todo tipo de persoas, disciplinado consigo mesmo e compasivo cos demais. Utilizou métodos de ensinanza eficaces e, en certa medida, innovadores (premios, reforzos, copilemas, cancións), ao introducir o concepto de convalecencia no campo da saúde.
### Rutas tradicionais dedicadas ao Santo 
En Tenerife celébrase o chamado *"Camiño do Hermano Pedro"* cada ano, que é unha ruta pastoral que o santo viaxou para pasar co seu rabaño ao longo da rexión de Chasna. Esta ruta parte desde Vilaflor ata a cova do Santo. Actualmente, durante a festa do santo de abril, centos de peregrinos percorren este percorrido que ten un grande interese relixioso-histórico.

En Guatemala hai outro camiño similar. Neste caso é unha ruta turística que conmemora a canonización de San Pedro de San José de Betancourt, que permite un percorrido polos monumentos da Antiga Guatemala vinculados ao santo.

## Notas 
## Véxase tamén 
### Ligazóns externas 
* Biografía de San Pedro de San José de Betancur  
* Obras do Hermano Pedro 
* Orixes do Santo Hermano Pedro
Sun Honglei

**Sun Honglei**, (en chinés tradicional 孫紅雷, e chinés simplificado 孙红雷), nado o 16 de agosto de 1970 en Harbin, China é un actor chinés.

## Filmografía 
* *The Road Home* (1999) 
* *Happy Times* (2000) 
* ''Zhou Yu's Train* (2002) 
* *Manhole* (2004) 
* *Sete espadas* (2005) 
* *Shanghai Red* (2006) 
* *Triangle* (2007) 
* *Mongol* (2007)
* *Blood Brothers* (2007)
* *Underdog Knight* (2008)
* *Mei Lanfang* (2008)
* *My Fair Gentleman* (2009)
* *The Founding of a Republic* (2009)
* *A Simple Noodle Story* (2009)
* *Welcome to Shamatown* (2010)
* *Shanghai Blue* (2010)
* *If You Are the One 2* (2010)
* *The Warring States* (2011)
* *I Do* (2012)
* *Lethal Hostage* (2012)
* *Drug War* (2012)
* *Witness'' (2013)

## Véxase tamén 
### Ligazóns externas 
*Ficha na IMDb
Chuluuny Khulan

**Chuluuny Khulan** (en ), nada o 30 de maio de 1985 en Kharkhorin, é unha actriz mongol que acadou o recoñecemento internacional co papel de Börte, a muller de Xenxis Khan, no filme de 2007 nomeado ó Óscar *Mongol*.

## Traxectoria 
Khulan era unha estudante en 2006 coa esperanza de unirse ás forzas armadas do país e matricularse nunha escola militar, cando foi descuberta por Guka Omarova, a axente de casting de *Mongol*, mentres se atopaba nunha liña de visado na embaixada chinesa en Ulán Bátor. Bodrov e Omarova querían elixir a unha muller mongol como esposa de Xenxis Khan, mais cando faltaban dúas semanas para a rodaxe, non estaban seguros das súas eleccións. Despois de reunirse con ela, Bodrov decidiu arriscar coa actriz non profesional e, posteriormente, elixiuna no papel de Börte.

Khulan foi asistente do director no filme kazako de 2009 *Lave* (en ) e nos filmes kazakos de 2012 *Shal* (en ) e *Mech Pobedy* (en ). Protagonizou a raíña dos Oirats na produción de televisión kazaka de 2017 *The Kazakh Khanate*.

Tamén interpretou unha guerreira escita nun documental para o Instituto Smithsoniano.

## Vida persoal
Khulan coñeceu a Naryn Igilik, asistente kazako de Bodrov, mentres estaba no set de *Mongol*. Máis tarde, a parella casou como parte das celebracións da noite de estrea do filme en Kazakhstán. Ela e o seu marido residen agora en Kazakhstán, preto de Almati.

## Notas 
## Véxase tamén 
### Ligazóns externas 
* Ficha na IMDb
Miguel Fernández Vázquez

**Miguel Fernández Vázquez**, nado en Baralla, é un autor de banda deseñada galego.

## Traxectoria 
Estudou deseño gráfico na Escola de Artes Aplicadas Ramón Falcón en Lugo, ademais de realización de audiovisuais na Escola Superior de Imaxe e Son CES de Madrid, e cinema de animación e debuxos animados na Escola de Cinematografía e do Audiovisual da Comunidade de Madrid  (ECAM). Colaborou na realización da curtametraxe de animación en 2D *Teatro mágico* e traballou para Animagic Studio nos filmes *Los tres Reyes Magos*, *O Cid* e *Jester Till*. No ano 2004 acadou o premio ao mellor cómic de xénero negro na sexta edición do Festival Internacional de Cinema Negre de Manresa (Fecinema), pola obra *Yo no trabajo gratis*. Colaborou nunha curta de ciencia ficción para a revista de fantasía *Cthulhu*.

## Obra
**Mamed Casanova: O Fillo da Furia* (novela gráfica, 2010; xunto a Manuel López Poy).
**Os días do cometa* (novela gráfica, 2013; xunto a Manuel López Poy).

## Véxase tamén 
### Ligazóns externas 
*Blog oficial de Miguel Fernández
*Demoeditorial.blogspot.com
Manuel López Poy

**Manuel López Poy**, nado en Sarria en 1958, é un xornalista, guionista e autor de banda deseñada galego, tamén coñecido como **Manolo López**.

## Traxectoria 
Marchou a Madrid a estudar xornalismo, e alí exerceu durante moitos anos ese oficio. Despois traballou en xornais, radios e televisións en Andalucía, Galicia e Cataluña. Ultimamente traballa como periodista freelance para revistas de música, viaxes e motor. É director do documental *La frontera de papel: cinco historias de nostalgia y esperanza*. Publicou o libro *Camino a la libertad: historia social del blues*, codirixe o programa de radio Bad Music Blues. Tamén dá conferencias sobre novela negra, banda deseñada e cultura da discapacidade. Colaborou nunha curta de ciencia ficción para a revista de fantasía *Cthulhu*.

## Obra
**Mamed Casanova: O Fillo da Furia* (novela gráfica, 2010; xunto a Miguel Fernández Vázquez).
**Os días do cometa* (novela gráfica, 2013; xunto a Miguel Fernández Vázquez).

## Véxase tamén 
### Ligazóns externas 
*Blog oficial de Manuel López
*Demoeditorial.blogspot.com
N-aciletanolamina

miniatura|dereita|Estrutura química xeral dunha *N*-aciletanolamina.
Unha '''*N*-aciletanolamina'* é un tipo de amida de ácido graxo formada por unha molécula de varios posibles tipos de grupos acilo enlazada co átomo de nitróxeno da etanolamina. Estas amidas conceptualmente poden formarse a partir dun ácido graxo e unha etanolamina, que se enlazarían liberando unha molécula de auga, pero, en realidade, a síntese biolóxica coñecida destas substancias realízaa o encima fosfolipase específica D clivando a unidade fosfolípido dunha *N*-acilfosfatidiletanolamina. Outra ruta depende da transesterificación de grupos acilo da fosfatidilcolina pola actividade dunha *N*-aciltransferase (NAT), que dá lugar a N-acilfosfatiletanolaminas precursoras das N-aciletanolaminas.

Os sufixos *-amina* e *-amida* nos nomes destes compostos refírense ao único átomo de nitróxeno da etanolamina por onde se unen os dous compoñentes do composto: denomínase "amina" na etanolamina porque considérase como un nitróxeno terminal libre nesa subunidade, mentres que se denomina "amida" cando se considera que está asociado co grupo carbonilo da subunidade acilo. Os nomes destes compostos poden atoparse tanto coa denominación "amida" coma "amina" dependendo do autor.

Exemplos de *N*-aciletanolaminas son:

* Anandamida (*N*-araquidonoiletanolamina), que é a amida do ácido araquidónico (20:4 ω-6) e a etanolamina. É o ligando dos receptores cannabinoides e do receptor vanilloide que atenúan a sensación de dor.
* *N*-palmitoiletanolamina, que é a amida do ácido palmítico (16:0) e a etanolamina. Ten actividade anti-inflamatoria e tamén amortece a sensación de dor.
* *N*-oleoiletanolamina, que é a amida do ácido oleico (18:1) e a etanolamina. Ten efectos anoréxicos e estimula a degradación de graxas ao actuar sobre a PPAR-alfa.
* *N-''estearoiletanolamina, que é a amida do ácido esteárico (18:0) e a etanolamina. Ten actividade proapoptótica. Funciona independentemente dos receptores cannabinoides e vanilloides coñecidos que son a diana da anandamida.

## Notas
Gran Premio do Reino Unido de 1971

O **Gran Premio do Reino Unido de 1971** foi unha carreira de automobilismo de Fórmula Un, celebrada o 17 de xullo de 1971 no circuíto de Silverstone, Northamptonshire e Buckinghamshire, Inglaterra. Foi a sexta carreira do Campionato do Mundo da tempada de .

## Informe da carreira 
Nun dos circuítos máis rápidos do calendario, no que a potencia era fundamental, Clay Regazzoni, pilotando un Ferrari, gañou a pole cunha rapidísima volta de 1 min 18´1 segundos, superando a Jackie Stewart co Tyrrell e Jo Siffert co BRM por só un par de centésimas de segundo. BRM estaba de loito pola perda de Pedro Rodríguez nunha carreira uns días antes.

A saída en si foi un caos, unha baixada de bandeira errada causou unha colisión entre Jackie Oliver e Graham Hill, pola que Oliver foi multado con 50 libras. Regazzoni lideraba seguido de Jacky Ickx e Stewart, pero logo de só unha volta Stewart pasou a Ickx, con Siffert seguíndoo. Na volta 4, Stewart pasou a Regazzoni e desapareceu na distancia. Na volta 10 tiña máis de 3 segundos de vantaxe. Nas posicións de puntos, Emerson Fittipaldi, Ronnie Peterson e Tim Schenken estaban tendo unha pelexa memorable. Regazzoni volveu a pasar a Siffert que sufría de problemas de vibracións na volta 15, pero o piloto de BRM logrou aferrarse á parte traseira do Ferrari durante varias voltas. Stewart aumentou a súa vantaxe a 14 segundos e na volta 20 incrementouna a 18 segundos. Ickx deixou a cuarta posición cando lle rebentou o seu pneumático dianteiro esquerdo, e Siffert perdeu posicións cun soporte de bobina roto. A batalla entre Peterson, Schenken e Fittipaldi era polos lugares terceiro, cuarto e quinto.

Na volta 48, Regazzoni tivo problemas cos pneumáticos aos que sumáronse outros problemas cando tratou de saír dos pits logo do seu cambio de pneumáticos xa que o seu motor non tiña presión de aceite. Schenken tamén perdeu posicións con problemas no cambio e retirouse por completo cando se atascou a 4 voltas do final.

Henri Pescarolo e Rolf Stommelen loitaron pola cuarta e quinta praza, ata a mesma liña de meta, Pescarolo gañou por tan só 0´5 segundos. John Surtees quedou no sexto lugar.

Stewart logrou unha vitoria impoñente e ampliou a súa vantaxe no campionato a 23 puntos.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Véxase tamén 
### Ligazóns externas 
*
Gran Premio de Alemaña de 1971

O Gran Premio de Alemaña de Fórmula 1 de  (formalmente o **XXXIII Großer Preis von Deutschland**) foi unha carreira de Fórmula 1 que se celebrou en Nürburgring o 1 de agosto de 1971. A carreira, disputada sobre 12 voltas, foi a sétima rolda da tempada de Fórmula Un de 1971.

A carreira volveu ao circuíto de Nürburgring logo dun ano na Hockenheim logo da seguridade mellorou na pista. A distancia da carreira acurtouse a 12 voltas. Cambios de pilotos notables inclúen Vic Elford, quen substituíu a finais do Pedro Rodríguez. Jackie Stewart logrou a pole e dominou a carreira, o que leva a casa un Tyrrell 1-2. Clay Regazzoni terminou terceiro con Mario Andretti, Ronnie Peterson e Tim Schenken completando os puntos. Mike Beuttler foi descualificado na terceira volta logo de entrar nos boxes polo camiño equivocado.

File:1971 Andrea de Adamich, March, Fuchsröhre.jpg|Andrea de Adamich nun March 711
File:1971 Peter Gethin, McLaren.jpg|Peter Gethin nun McLaren M19A
File:1971 Emerson Fittipaldi, Lotus 72 (kl).JPG|Emerson Fittipaldi nun Lotus 72

## Clasificación 
## Posicións despois da carreira 
;Clasificación no campionato Mundial de Pilotos

;Clasificación no campionato Mundial de Construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Bibliografía 
### Outros artigos 
### Ligazóns externas 
* 
* 
*
Pradairo campestre

O **pradairo campestre** (***Acer campestre***), é unha especie de arboriña pertencente ao xénero *Acer*, da familia Sapindaceae. Está moi estendida por Europa, chega ás provincias orientais de Galiza.

## Hábitat 
É unha árbore de sol ou sombra, moi adaptábel, prefire solos ben drenados, aturando os solos secos e compactos, así coma o ar poluído, polo que se axeita ben coma especie nas cidades e beirarrúas. Pódese cultivar facilmente como bonsai.

## Descrición 
Arboriña de folla caediza de 7–10 m de altura, coa casca cinsenta acastañada, cortizosa, tornándose escamosa e gretada cos anos. As follas son 3-5 palmatilobadas, de 10-12 x 10–12&nbsp;cm, algo glaucas, co envés lixeiramente tomentoso; marxe enteira, algo ondulada. Pecíolo de 8–10&nbsp;cm de lonxitude, con látex. Flores de cor verde amarelenta, aparecendo antes que as follas en inflorescencias corimbosas terminais. Froito miúdo, en sámara dupla de 3–5&nbsp;cm de lonxitude, pubescentes, de ás opostas. 
miniatura|left|250px|As flores do pradairo campestre saen pola primavera antes das follas e son de cor verde amarelenta
miniatura|left|250px|As disámaras opostas de *Acer campestre* teñen a semente aplanada
miniatura|left|250px|As follas deste pradairo son de cor verde escura con cinco puntas, de forma moi característica
[miniatura|left|250px|A casca [Cortiza|suberosa do pradairo campestre é de cor cinsenta acastañada]]

## Propiedades 
* **Principios activos**: fitosterois, colina, alantoína, taninos.

## Taxonomía 
*Acer campestre* foi descrita por Carl von Linné e publicado en *Species Plantarum 2: 1055–1056*, no ano 1753.
;Citoloxía:
Número de cromosomas de *Acer campestre* (Fam. Aceraceae) e táxones infraespecíficos: n=13; 2n=26
;Variedades aceptadas:
* *Acer campestre subsp. leiocarpum* (Opiz) Schwer.
* *Acer campestre subsp. marsicum* (Guss.) Hayek

## Notas 
## Véxase tamén 
### Bibliografía 
# Anonymous. 1986. List-Based Rec., Soil Conserv. Serv., U.S.D.A. Database of the U.S.D.A., Beltsville.
# Bailey, L. H. & E. Z. Bailey. 1976. Hortus Third i–xiv, 1–1290. MacMillan, Nova York.
# Gleason, H. A. 1968. The Choripetalous Dicotyledoneae. vol. 2. 655 pp.&nbsp;In H. A. Gleason Ill. Fl. N. U.S. (ed. 3). New York Botanical Garden, Nova York.
# Gleason, H. A. & A. Cronquist. 1991. Man. Vasc. Pl. N.E. U.S. (ed. 2) i–lxxv, 1–910. New York Botanical Garden, Bronx.
# Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.

### Ligazóns externas
Dieter Quester

**Dieter Quester**, nado o 30 de maio de 1939 en Viena, Austria, é un activo piloto de carreiras austríaco. Dieter participou en 53 carreiras de 24 horas. Competiu nunha soa carreira de Fórmula 1 na que terminou noveno. 
miniatura|esquerda| Dieter Quester 2008 
Comezou en motonáutica na década de 1950, converteuse en parte do equipo BMW de Fórmula 2, que pretendía participar no Gran Premio de Alemaña de 1969. O seu compañeiro de equipo Gerhard Mitter morreu en Nürburgring mentres practicaba co *BMW 269*. Ante a sospeita dun fallo na suspensión ou a dirección, o equipo BMW con Quester e Hubert Hahne retiráronse da carreira, do mesmo xeito que o seu compañeiro do equipo Mitter con Porsche, Hans Herrmann.

Quester participou no Gran Premio de Austria de 1974 o 18 de agosto de 1974. Terminou noveno por diante de Hans-Joachim Stuck e o dobre campión do mundo Graham Hill na carreira, pero non anotou puntos no campionato.

Posteriormente Quester centrouse de novo no Campionato Europeo de Turismos pilotando un BMW 3.0 CSL do equipo Schnitzer Motorsport. Quester xa gañara as 24 Horas de Spa de 1973. Posteriormente participou en carreiras no DTM.

A súa carreira segue activo aos 70 anos, patrocinado por Red Bull. O 15 de xaneiro de 2006, gañou a carreira de 24 horas no Dubai Autódromo nun BMW M3 xunto con Hans-Joachim Stuck, Philipp Peter e Toto Wolff. Stuck e Quester volveron ás 24 Horas de Nürburgring, pero o seu BMW resultou destruído nun accidente provocado por un derrrame de combustible que implicou a sete coches. Durante a fin de semana do 9-10 de setembro de 2006 gañou o Britcar 24 Horas de Silverstone nun BMW MZ4 e 14 de xaneiro de 2007 volveu gañar a carreira de 24 horas no Autódromo de Dubai no BMW Z4. En setembro de 2007 gañou as 24 Horas de Silverstone no BMW Z4, por unha marxe de 30 voltas.

### Resultados Completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas 
## Véxase tamén 
### Ligazóns externas 
* http://www.f1rejects.com/drivers/quester/index.html Bio 
* https://web.archive.org/web/20060522051555/http://bmw-motorsport.com/ms/en/fascination/history/bmw_touring/heroes/index.html
* https://web.archive.org/web/20060627021546/http://www.john-w.de/bmwf2/
Muíño, Roo, Noia

**Muíño** é un lugar da parroquia de Roo no concello coruñés de Noia, na comarca de Noia. Segundo o padrón municipal (INE 2020) ten 22 habitantes (10 homes e 12 mulleres).

## Lugares e parroquias 
### Lugares de Roo 
### Parroquias de Noia
Robert Karplus

**Robert Karplus**, nado en Viena o 23 de febreiro de 1927 e finado en Seattle o 20 de marzo de 1990, foi un físico teórico e educador estadounidense. O seu irmán, Martin Karplus, é químico e mestre da Universidade Harvard.

## Véxase tamén 
### Ligazóns externas 
* Robert Fuller * Don´t tell me – i´ ll find out. Robert Karplus – a science education pioneer*, Journal of Science Education and Technology, 2003, pdf Datei
Porbaixa

miniatura|Esquema dunha porbaixa.
Unha **porbaixa** ou un **mergullo** é un tipo de multiplicación vexetativa que consiste en dobrar a póla dunha planta nai até enterrala no solo. A parte enterrada irá gañando raíces e cando estea enraizada poderá separarse da planta nai, obténdose, así, unha planta independente.
Especificando, o mergullo consiste en facer un corte parcial nunha póla, dobrala, prendela no chan cunha grampa de metal e cubrila de terra.
O contacto da rexión do corte co solo estimula o enraizamento e, cando este xa é suficiente para manter a nova planta, a póla é cortada da planta nai. Unha variación da porbaixa éconsiste en facer un corte parcial na póla e envolver a rexión cortada con terra húmida, que é mantida no lugar cun cacho de tecido ou plastico amarrado na póla.
Nese caso, igualmente, o corte e o contacto coa terra húmida inducen o enraizamento, mentres a póla continúa a recibir nutrientes minerais da planta nai a través da parte intacta do caule.

## Notas 
## Véxase tamén 
### Outros artigos 
*Enxerto
Portaenxertos

[miniatura|dereita|Enxerto nunha [maceira. A parte inferior ou base é o **portaenxertos**.]]
**Portaenxertos** ou **padrón** é o nome dado á planta cuxa parte de baixo (raíz e base do talo) é aproveitada nun enxerto. A parte de arriba é o enxerto propiamente dito.

O enxerto é unha forma de creación de mudas de plantas, bastante utilizada nalgunhas especies, principalmente de froiteiras e plantas ornamentais. Neste procedemento, o gomo dunha planta, normalmente extraído da punta dunha póla, é implantado na base da muda dunha segunda planta, normalmente doutra especie de igual xénero ou familia.

O enxerto pode ser utilizado para xerar mudas de plantas de difícil reprodución ou para aproveitar características das dúas especies, como un enxerto que xere bos froitos enxertado nun padrón vizoso.

## Notas 
## Véxase tamén 
### Outros artigos 
*Enxerto
Anseres, O Freixo de Sabardes, Outes

**Anseres** é un lugar da parroquia do Freixo de Sabardes, no concello coruñés de Outes, na comarca de Noia. Segundo o padrón municipal (INE 2020) ten 9 habitantes (4 homes e 5 mulleres).

## Lugares e parroquias 
### Lugares do Freixo de Sabardes 
### Parroquias de Outes